Rekviziter
Rekviziter je lice koje se u vidu profesionalnog zanimanja, u filmskoj ekipi bavi poslovima vezanim za rekvizitu. Obično majstor stolar koji konstruiše i pravi scenografsku rekvizitu. Nabavlja, prikuplja, preuzima i priprema rekvizitu potrebnu za snimanje filma. Sve to čini na osnovu knjige snimanja, prema uputstvu reditelja, scenografa, kostimografa i njihovih pomoćnika ili asistenata. Na isti način, prema uputstvima, generalno oprema svaki objekat, raspoređujući i postavajući rekvizitu u njemu. Za snimanje svake scene i kadra, posebno priprema i raspoređuje scensku rekvizitu i vodi računa o igrajućoj (glumačkoj) rekviziti. To čini na osnovu tzv. radnog naređenja, a prema uputstvima reditelja, njegovog pomoćnika ili asistenta i sekretara režije, vodeći računa o tzv., montažnom kontinuitetu. Za snimanje jednog filma angažuje se jedan do dva, pa i više rekvizitera, što zavisi od veličine filma i komplikovanosti rekvizite. Obično se angažuju dvojica, od kojih je jedan tzv., scenski rekviziter vezan za scenu i stalno prisustvuje snimanju, a drugi rekviziter - nabavljač, nabavlja i priprema rekvizitu za snimanje u narednom objektu. Rekviziter koji vodi računa o oružju, zove se oružar. Takođe, i u pozoršnom svetu, stručno lice koje se bavi scenskom rekvizitom se zove rekviziter.

Vidi još 
 Filmska zanimanja 
 Pozorišna zanimanja 

Filmska zanimanja
Teatarska zanimanja
Televizijska zanimanja